#### 

#### ประกาศเทศบาลตำบลป่าซาง

#### เรื่อง การสอบราคาจ้างเหมาโครงการ จำนวน 1 โครงการ

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

เทศบาลตำบลป่าซาง มีความประสงค์จะสอบราคาจ้างเหมา**ก่อสร้างศูนย์พัฒนาเด็กเล็กบ้านป่าดู่ หมู่ 13 (ตามแบบ ทต.ป่าซาง กำหนด)**  พร้อมป้ายประชาสัมพันธ์โครงการ(ป้ายชั่วคราวและป้ายเหล็ก) ราคากลาง 235,000.-บาท (สองแสนสามหมื่นห้าพันบาทถ้วน) ระยะเวลาดำเนินการ 60 วัน เอกสารสอบราคาชุดละ 300.-บาท (สามร้อยบาทถ้วน)

มีผลงานก่อสร้างประเภทเดียวกันกับงานที่สอบราคา ผลงานต้องเป็นสัญญาเดียวและแล้วเสร็จตามสัญญา **ในวงเงินไม่น้อยกว่าร้อยละ -** เป็นคู่สัญญาโดยตรงกับส่วนราชการหน่วยงานตามกฎหมายว่าด้วยระเบียบบริหารราชการส่วนท้องถิ่น หน่วยงานอื่นซึ่งมีฐานะเป็นราชการบริหารส่วนท้องถิ่น รัฐวิสาหกิจ หรือหน่วยงานเอกชนที่เทศบาลตำบลเชื่อถือ

ผู้มีสิทธิเสนอราคาจะต้องมีคุณสมบัติดังต่อไปนี้

1.เป็นนิติบุคคล หรือบุคคลธรรมดา ที่มีอาชีพรับจ้างทำงานที่จะสอบราคาดังกล่าว

2.ไม่เป็นผู้ที่ถูกแจ้งเวียนชื่อเป็นผู้ทิ้งงานของทางราชการ รัฐวิสาหกิจ หรือหน่วยงานบริหารราชการส่วนท้องถิ่น ในขณะที่ยื่นซองสอบราคา

3.ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคา ได้มีคำสั่งให้สละสิทธิ์ความคุ้มกันเช่นว่านั้น

4.ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่ เทศบาลตำบลป่าซาง หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรม ในการสอบราคาครั้งนี้

กำหนดดูสถานที่ก่อสร้างและรับฟังคำชี้แจงรายละเอียดเพิ่มเติม ในวันที่ 31 พฤษภาคม 2556 โดยพร้อมกัน เวลา 10.00 น. ณ สำนักงานเทศบาลตำบลป่าซาง กรณีที่ผู้ซื้อแบบไม่มาดูสถานที่ก่อสร้างและรับฟังคำชี้แจงรายละเอียดเพิ่มเติมให้ถือว่าผู้ซื้อแบบได้ทราบสถานที่ตลอดจนอุปสรรคและปัญหาต่าง ๆ ดีแล้ว เมื่อมีอุปสรรคและปัญหาต่าง ๆ ในเวลาทำงานจะนำมาอ้างให้พ้นผิดมิได้

**กำหนดยื่นซองสอบราคา** ตั้งแต่วันที่ 29-31 พฤษภาคม 2556 และวันที่ 1-11 มิถุนายน 2556 ได้ที่ กองคลัง งานทะเบียนทรัพย์สินและพัสดุ เทศบาลตำบลป่าซาง ระหว่างเวลา 08.30 น.- 16.30 น. ในวันและเวลาราชการ และในวันที่ 12 มิถุนายน 2556 ณ ศูนย์รวมข้อมูลข่าวสารการจัดซื้อจัดจ้างเทศบาลตำบลระดับอำเภอ อาคารกาญจนาภิเษก ชั้น 2 ที่ว่าการอำเภอแม่จัน ระหว่างเวลา 08.30 น. -16.30 น.

**กำหนดเปิดซองสอบราคา** ในวันที่ 13 มิถุนายน 2556 ณ ศูนย์รวมข้อมูลข่าวสารการจัดซื้อจัดจ้างเทศบาลตำบลระดับอำเภอ อาคารกาญจนาภิเษก ชั้น 2 ที่ว่าการอำเภอแม่จัน เวลา 09.00 น. เป็นต้นไป

ผู้สนใจติดต่อขอซื้อเอกสารสอบราคา ได้ที่ กองคลัง งานทะเบียนทรัพย์สินและพัสดุ เทศบาลตำบลป่าซาง ระหว่างวันที่ 29-31 พฤษภาคม 2556 และวันที่ 1-11 มิถุนายน 2556 ในวันและเวลาราชการ ตั้งแต่เวลา 08.30-16.30 น. หรือสอบถามทางโทรศัพท์หมายเลข 0–5360–2662 ต่อ 13 ในวันและเวลาราชการ

ประกาศ ณ วันที่ 29 เดือน พฤษภาคม พ.ศ. 2556

(ลงชื่อ)

(นายพงษ์พันธ์ ขันคำกาศ)

นายกเทศมนตรีตำบลป่าซาง